CELEX: E2010P0013
Language: et
Date: 2010-08-23 00:00:00
Title: Ettevõtja Aleris Ungplan AS poolt 23. augustil 2010 EFTA järelevalveameti vastu esitatud hagi (Kohtuasi E-13/10)

25.11.2010   
            
            
               ET
            
            
               Euroopa Liidu Teataja
            
            
               C 320/21
            
         Ettevõtja Aleris Ungplan AS poolt 23. augustil 2010 EFTA järelevalveameti vastu esitatud hagi
   (Kohtuasi E-13/10)
   2010/C 320/10
   Ettevõtja Aleris Ungplan AS, Grev Wedels plass 5, 0151 Oslo, NORWAY, keda esindab advokaat Jon Midthjell büroost Advokatfirmaet Midthjell AS, on algatanud 23. augustil 2010 EFTA kohtus hagi EFTA järelevalveameti vastu.
   Hageja taotleb, et EFTA kohus:
   
               1.
            
            
               tühistaks EFTA järelevalveameti 21. juuni 2010. aasta otsuse nr 248/10/COL juhtumite nr 66111 ja 66744 kohta;
            
         
               2.
            
            
               kohustaks EFTA järelevalveametit kandma menetluskulud.
            
         
      Õiguslik ja faktiline taust ning hagi toetuseks esitatud asjaolud:
   
   
               —
            
            
               Hageja Aleris Ungplan AS on erasektori noorsooteenuste pakkuja Norras. Aleris Ungplan AS üle on täielik kontroll kontsernil Aleris Group, mille peakorter asub Rootsis Stockholmis.
            
         
               —
            
            
               Hageja esitas kaebuse EFTA järelevalveametile, väites et kõikide selliste noorsooteenuste pakkujate, kes ei ole mittetulundusühendused, välistamine kahest avalikust noorsooteenuste hankest Norras oli vastuolus EMP lepinguga.
            
         
               —
            
            
               EFTA järelevalveamet lõpetas vaidlustatud otsusega asja menetlemise ja leidis, et välistamine ei olnud EMP lepinguga vastuolus.
            
         
               —
            
            
               Hageja väidab, et EFTA järelevalveamet:
               
                           —
                        
                        
                           ei pidanud kinni direktiivi 2004/18/EÜ artiklis 3 sätestatud diskrimineerimiskeelu põhimõttest ja EMP õiguses avalike hangete suhtes kohaldatavatest eeskirjadest; ega
                        
                     
                           —
                        
                        
                           ei põhistanud otsust piisavalt.